Hafta boshidan buyon mamlakatning yirik shaharlaridan biri bo‘lgan Durban va uning atrofidagi hududlarda kuchli jala yog‘moqda. Foto: Anadolu Agency Janubiy Afrika Respublikasining Kvazulu-Natal provinsiyasida yuz bergan suv toshqinlari oqibatida 253 kishi halok bo‘ldi. Bu haqda shtat sog‘liqni saqlash ijroiya kengashi a’zosi Nomagugu Simelane ma’lum qildi. Hafta boshidan buyon mamlakatning yirik shaharlaridan biri bo‘lgan Durban va uning atrofidagi hududlarda kuchli jala yog‘moqda. Yog‘in miqdori bir kvadrat metrga 300 millimetrni tashkil etdi. Tinimsiz yomg‘ir yog‘ishi natijasida suv toshqinlari sodir bo‘ldi. Tabiiy ofat yuzlab binolarni vayron qildi, Durban porti faoliyati to‘xtatildi.